অন দ্য রোড (ব্রায়ান অ্যাডামসের গান)

" অন দ্য রোড " ব্রায়ান অ্যাডামসের রেকর্ড করা একটি গান। এটি প্রথম ২৯ নভেম্বর, ২০২১-এ প্রকাশিত হয়েছিল সো হ্যাপি ইট হার্টস অ্যালবামের দ্বিতীয় একক হিসেবে। গানটি ২০২২ পিরেলি ক্যালেন্ডারের জন্য বিশেষভাবে লেখা যার লেখক অ্যাডামস।  

 পটভূমি 
গানটি কোভিড-১৯ মহামারির কারণে বিভিন্ন আয়োজন, সংগীত পরিবেশনা এবং কনসার্টে দীর্ঘ সময়ের বিরতির পরে একজন সংগীতশিল্পীর রাস্তায় ফিরে আসার জন্য একটি শ্রদ্ধাঞ্জলি। গান এবং ক্যালেন্ডারের বর্ণনা দিতে গিয়ে তিনি আরও বলেন: "অন দ্য রোড (রাস্তায়) আমি গত ৪৫ বছর ধরে ছিলাম," অ্যাডামস বিবৃতিতে বলেছিলেন, "কারণ একজন সঙ্গীতশিল্পীর জীবন রাস্তা, ভ্রমণ, হোটেলে অপেক্ষা, মঞ্চের পিছনে ঘণ্টার পর ঘণ্টার মধ্যে দিয়ে তৈরি।"  অন দ্য রোড হল পিরেলি ২০২২ ক্যালেন্ডারের ৪৮তম সংস্করণের শিরোনাম।  ২৯ নভেম্বর, ২০২১ সালে মিলানে অনুষ্ঠিত ক্যালেন্ডারের উপস্থাপনার সময়, অ্যাডামস ব্যাখ্যা করেছিলেন কীভাবে ২০২১ সালের গ্রীষ্মে লাস ভেগাসে শুটিংয়ের ঘটনার পরে গানটির ধারণার জন্ম হয়েছিল; তিনি পিরেলির আধিকারিকদের সাথে যোগাযোগ করেছিলেন এই বলে যে তিনি ক্যালেন্ডারের জন্য একটি গান লিখতে চান। তাদের অনুমোদন এবং উৎসাহে অ্যাডামস ও রবার্ট জন "মাট" ল্যাঞ্জ একত্রে মাত্র ২৪ ঘন্টার মধ্যে গানটি লিখেছিলেন।  

 সংগীত ভিডিও 
গানটির ভিডিও অ্যাডামস দ্বারা পরিচালিত হয়েছিল, ভ্যাঙ্কুভারের দ্য ওয়্যারহাউস স্টুডিওতে একটি সংলগ্ন রাস্তায় এটি তৈরি করা হয়েছিল।

 অবদান এবং কর্মী 

 গান 
 ব্রায়ান অ্যাডামস — প্রধান এবং সমর্থনকারী কণ্ঠ, ড্রামস, হ্যামন্ড অর্গান, পারকাশন, গিটার, বেস, গীতিকার, প্রযোজক
 রবার্ট জন "মাট" ল্যাঞ্জ - সমর্থনকারী কণ্ঠ, গীতিকার, প্রযোজক
 হেইডেন ওয়াটসন — রেকর্ডিং ইঞ্জিনিয়ার
 ওলে রোমো — রেকর্ডিং ইঞ্জিনিয়ার
 এমিলি লাজার — রেকর্ডিং ইঞ্জিনিয়ার
 ক্রিস অলগুড — রেকর্ডিং ইঞ্জিনিয়ার

 ভিডিও 
 ব্রায়ান অ্যাডামস — পরিচালক

 তথ্যসূত্র 

বিষয়শ্রেণী:কোভিড-১৯ মহামারি নিয়ে গান
বিষয়শ্রেণী:২০২১-এর গান